МИЛАН ВАСИЋ

(1929‒2003)

А

кадемик проф. др Милан Васић рођен је 19. децембра 1929. године у селу Пецка, Мрко­њић Град. Основну школу завршио је у мјесту ро­ђења, а сред­њу у Мркоњић Граду и Бањој Луци. Фи­ло­зоф­ски факултет, Одсјек за историју с турским језиком, за­вршио је 1954. у Сарајеву. На истом фа­­кул­тету 1963. од­бранио је докторску дисертацију *Мар­то­лоси у ју­го­словенским земљама под турском вла­да­вином*. Као стипендиста Хумболтове фон­да­ције, провео је непуне двије године (1963–1965) на стручном ус­а­в­ршавању у Њемачкој, у Инсти­туту за историју и културу Блиског истока и турко­ло­гије Универзитета у Минхену. Истраживао је турску гра­ђу за српску и јужно­словенску историју у ар­хи­ви­ма и библиотекама Беча, Граца, Минхена, Истан­була, Анкаре и све­то­гор­ских манастира. На Филозофском факултету у Сара­јеву изабран је у звање доцента 1964, ванредног професора 1969. и редов­ног 1975, а у периоду 1987–1989. био је и декан овог факултета. Био је пред­сјед­ник Друштва историчара БиХ и одговорни уред­ник „Годишњака Друштва историчара БиХ”. Један је од оснивача и први декан (1994–1998) Фи­лозоф­ског факултета у Ба­њој Луци. Као ре­дов­ни професор на Одсјеку за исто­рију предавао је предмет Српска и балканска ис­то­ри­ја од XV до XVIII вијека, а на Прав­ном факултету у Бањој Луци држао је пре­давања из Националне исто­рије државе и права.

За дописног члана Академије наука и умјетности Босне и Херцеговине изабран је 1987. године. Један је од оснивача Академије наука и умјетности Републике Српске, редовни члан и предсједник (од јула до децембра 2003) ове институције. Био је члан Академије наука и умјетности Црне Горе ван рад­ног састава.

Бавио се проучавањем проблема српске и балканске историје турског вре­ме­на. Објавио је око 60 научних радова, од којих двадесетак на њемачком, енг­ле­ском, француском, руском, турском и чешком језику. Његови радови обу­хватају разна питања политичке, друштвене, привредне и културне исто­­­­рије Балкана од XV до XIX вијека: становништво, етнодемографске и кон­­фе­сионалне промјене, питање исламизације, влашку кнежинску ор­га­ни­за­ци­ју, турско војно уређење, посебно крајишко, појаву хришћана и хри­шћан­ских вој­них редова у турској служби, историју градова, појаву ауто­но­мија на Бал­кану и др. Засновани су првенствено на турској архивској грађи. До­битник је Двадесетседмојулске награде за постигнуте резултате у области ис­то­риј­ских наука.

Академик Милан Васић преминуо је 26. децембра 2003. у Бањој Луци.

Важнији радови: *Југословенске земље под турском влашћу* (коаутор са Б. Ђур­ђе­вом), Загреб 1962; *Мартолоси у југословенским земљама под турском вла­да­вином*, Сарајево 1967; *Uticaj ratova na naselja i privredu osmanskog gra*­*ničnog područja u Srbiji i Bosni*, Sarajevo 1971; *Градови под тур­ском влашћу*, Историја Црне Горе 3/1, Титоград 1975; *Social Structure of Yugoslav Countries under the Ottoman Rule till the End of the 17th Century*, Prag 1978; *Der Islami*­*sie*­*rung sprozess auf der Balkanhalbinsel*, Zur kunde Südo­ste­uro­pas II/14, 1985; *Die türkischen Konskriptionsbucher als Quellen für die Ges­chi­chte Bos­ni­ens und der Her*­*ze*­*gowina im 15. und 16.* *Jahrhundert*, Istanbul–Paris–Leiden 1987; *Die tür*­*ki*­*sche Wiedereroberung von Belgrad 1739. Die Reich­geschichte Meh­med Subhi’s 1738-1740* (mit F. Hauptmann, A. Po­lim­­ac, u. a.), Graz 1987; *Etnički* *odnosi u jugo*­*slovensko-alban­skom gra­­ničnom pod­ruč­ju prema popisnom defteru sandžaka Skadar iz 1582/83. go­di­ne*, Cetinje 1990; *Veränderungen in der sozialen Struk*­*tur der Chisten auf dem Balkan und ihr Ein­flus auf die Befreiungs*­*be*­*wegungen und der Нie­der­gang des osmanischen Re­ic­­hes vom 16. bis zum 18. Jahr*­*hunder*, Ma­drid 1990; *Die Wlachen im osmanischen Grenz*­*gebiete in Serbien und Bos­nien*, Hajdelberg 1995.

Академија наука и умјетности Републике Српске објавила је, 2005. го­ди­не, *Изабрана дјела Милана Васића*, у четири књиге.

Улица у бањалучком насељу Старчевица носи име академика Васића.